కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoniకి విశ్రాంతి.. భారత్‌లో ధోనీ చివరి మ్యాచ్ ఆడేశాడా?
ఆస్ట్రేలియాతో జరగనున్న చివరి రెండు వన్డేలకు ధోనీకి విశ్రాంతి కల్పించారు. బ్యాటింగ్ కోచ్ సంజయ్ బంగర్ ఈ విషయాన్ని స్పష్టం చేశాడు. వరల్డ్ కప్ తర్వాత మహీ రిటైరైతే.. భారత్‌లో చివరి వన్డే ఆడేశాడని భావించొచు.
| Updated:
Mar 8, 2019, 10:30PM IST
MS Dhoniకి విశ్రాంతి.. భారత్‌లో ధోనీ చివరి మ్యాచ్ ఆడేశాడా?
హైలైట్స్
ఆస్ట్రేలియాతో జరగనున్న చివరి రెండు వన్డేలకు ధోనీకి విశ్రాంతి కల్పించారు.
బ్యాటింగ్ కోచ్ సంజయ్ బంగర్ ఈ విషయాన్ని స్పష్టం చేశాడు.
వరల్డ్ కప్ తర్వాత మహీ రిటైరైతే.. భారత్‌లో చివరి వన్డే ఆడేశాడని భావించొచు.
ఆస్ట్రేలియాతో జరగనున్న చివరి రెండు వన్డేల్లో మహేంద్ర సింగ్ ధోనీ ఆడబోవడం లేదు. మహీకి విశ్రాంతి ఇస్తున్నట్టు భారత బ్యాటింగ్ కోచ్ సంజయ్ బంగర్ తెలిపాడు. రాంచీ వన్డేలో ఆసీస్ చేతిలో భారత్ 32 పరుగులతో ఓడాక.. మీడియాతో మాట్లాడిన బంగర్ ఈ విషయాన్ని వెల్లడించాడు. మహీ స్థానంలో రిషబ్ పంత్ చివరి రెండు వన్డేల్లో ఆడనున్నాడు. వరల్డ్ కప్‌ను దృష్టిలో పెట్టుకుని బీసీసీఐ కీలక ఆటగాళ్లకు విశ్రాంతినిస్తున్న సంగతి తెలిసిందే. పని భారం వల్ల ఒత్తిడి లేకుండా చూడటం కోసం ఆటగాళ్లకు విశ్రాంతి ఇవ్వాలని కోహ్లి బోర్డుకు గతంలో సూచించాడు.
గత ఏడాది 20 మ్యాచ్‌ల్లో 275 పరుగులు మాత్రమే చేసిన ధోనీ.. 2019ని ఘనంగా ఆరంభించాడు. వరుసగా మూడు హాఫ్ సెంచరీలు సాధించి.. ఆసీస్ గడ్డ భారత్ తొలిసారి ద్వైపాక్షిక వన్డే సిరీస్ గెలవడంలో కీలక పాత్ర పోషించాడు. ఆ సిరీస్‌లో టాప్ స్కోరర్‌గా నిలిచి మ్యాన్ ఆఫ్ ది సిరీస్‌గా ఎంపికయ్యాడు.
న్యూజిలాండ్‌ టూర్‌లో ధోనీకి పెద్దగా బ్యాటింగ్ చేసే అవకాశం రాలేదు. కివీస్ టూర్లో బుమ్రాకి విశ్రాంతినిచ్చిన సెలెక్టర్లు.. ఆ జట్టుతో జరిగిన చివరి రెండు వన్డేలు, టీ20 సిరీస్‌ నుంచి కోహ్లికి విశ్రాంతినిచ్చిన సంగతి తెలిసిందే.
MS Dhoni won’t be featuring in the final two ODIs. Hope this is not the final time we’ve seen MSD playing internat… https://t.co/Cs86nS3C37
&mdash; Sarang Bhalerao (@bhaleraosarang) 1552063129000
వరల్డ్ కప్ తర్వాత ధోనీ క్రికెట్ నుంచి రిటైర్ అవుతాడని వార్తలొస్తున్నాయి. అదే జరిగితే రాంచీ వేదికగా జరిగిన మ్యాచ్ భారత గడ్డపై మహీకి చివరి వన్డే అయ్యే అవకాశం ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.